138 Službeni list Europske unije 12/Sv. 1 32006L0080 20.12.2006. SLUŽBENI LIST EUROPSKE UNIJE L 362/67 DIREKTIVA KOMISIJE 2006/80/EZ od 23. listopada 2006. o prilagodbi određenih direktiva u području energetike zbog pristupanja Bugarske i Rumunjske KOMISIJA EUROPSKIH ZAJEDNICA, uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3., uzimajući u obzir Akt o pristupanju Bugarske i Rumunjske, a posebno njegov članak 56., budući da: (1) — Sukladno članku 56. Akta o pristupanju, kada se zbog pristupanja zahtijeva prilagodba zakona koji ostaju na snazi poslije 1. siječnja 2007., a nužne prilagodbe nisu predviđene u Aktu o pristupanju niti u njegovim prilo- zima, te nužne prilagodbe treba donijeti Komisija u svim slučajevima kada je Komisija donijela izvorni akt. (2) — Završnim aktom Konferencije, na temelju kojeg je sastav- ljen Ugovor o pristupanju, navedeno je da su visoke ugovorne strane postigle politički dogovor o nizu prila- godbi pravnih akata institucija, koje su zahtijevane zbog pristupanja, a Vijeće i Komisija pozvani su da prije pristu- panja donesu te prilagodbe, prema potrebi dovršene i ažurirane kako bi se uzeo u obzir razvoj prava Unije. (3) — Direktive Komisije 94/2[EZ (*), 95/12/EZ (?), 95/13/EZ (?), 96/60/EZ (*), 97/17/EZ (“), 2002/31/EZ () i 2002/40/EZ () trebalo bi stoga na odgovarajući način izmijeniti, DONIJELA JE OVU DIREKTIVU: Članak 1. Direktive 94/2/EZ, 95/12/EZ, 95/13/EZ, 96/60/EZ, 97/17|EZ, 2002/31/EZ i 2002/40/EZ mijenjaju se kako je utvrđeno u Prilogu. () SL L 45, 17.2.1994., str. 1. (2) SL L 136, 21.6.1995., str. 1. (?) SL L 136, 21.6.1995., str. 28. () SL L 266, 18.10.1996., str. 1. (*) SL L 118, 7.5.1997., str. 1. () SL L 86, 3.4.2002., str. 26. () SL L 128, 15.5.2002., str. 45. Članak 2. 1. — Države članice donose i objavljuju zakone i druge propise potrebne za usklađivanje s ovom Direktivom najkasnije do datuma pristupanja Bugarske i Rumunjske Europskoj uniji. One Komisiji dostavljaju tekstove odredaba i korelacijsku tablicu između tih odredaba i ove Direktive. Te odredbe države članice primjenjuju od datuma pristupanja Bugarske i Rumunjske Europskoj uniji. Kad države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice. 2. — Države članice Komisiji dostavljaju tekstove glavnih odre- daba nacionalnog prava koje donesu u području na koje se odnosi ova Direktiva. Članak 3. Ova Direktiva stupa na snagu podložno stupanju na snagu i na dan stupanja na snagu Ugovora o pristupanju Bugarske i Rumunjske. Članak 4. Ova je Direktiva upućena državama članicama. Sastavljeno u Bruxellesu 23. listopada 2006. Za Komisiju Olli REHN Član Komisije